stanford-oval/wikipedia huggingface dataset:
Saab

| Saab |
| --- | --- |
Yritysmuoto:  osakeyhtiö
Osake:  OMXS: SAAB B
ISIN:  SE0000112385
Toimiala:  lentokoneteollisuus, puolustusvälineteollisuus
Infobox OKVirheellinen NIMI-arvo: 
Ruotsin ilmavoimien JAS 39 Gripen
Saab AB on ruotsalainen lentokone- ja puolustusvälineteollisuusyhtiö. Se on Tukholman pörssissä noteerattava osakeyhtiö. Toisen maailmansodan jälkeen yhtiö tunnettiin erityisesti sen valmistamista henkilöautoista.
Historia > SAAB-lentokonetehtaan alku

Ruotsi oli 1930-luvun puolivälissä havahtunut siihen, että suorituskykyisiä hävittäjä- ja pommikoneita ei saanut Englannista, Yhdysvalloista eikä Ranskasta ostettua, vaikka ostajamaa olisi maksukykyinen ja ainakin pintapuolisesti arvioiden liittoumien ulkopuolella. Saksasta Ruotsi sai hankittua pommituslentokoneita, muttei hävittäjiä. Tähän perustuen Ruotsi pyrki ja onnistui luomaan toisen maailmansodan aikana ja jälkeen kansalliseen teolliseen kapasiteettiin perustuvan hävittäjäilmapuolustuksen. SAAB perustettiin tähän tarpeeseen 31. elokuuta 1937 nimellä Svenska Aeroplan AB.
Yhtiö syntyi taloudellisesti huonosti menestyneen edeltäjänsä Svenska Aero AB -yhtiön pohjalta. Tämä oli puolestaan syntynyt osana Saksan varusteluteollisuuden siirtoa muihin maihin I maailmansodan jälkeisen rauhan kieltäessä Saksalta lentokoneteollisuuden. Tehtaita siirrettiin ainakin seuraaviin maihin: Hollanti, Ruotsi, Suomi, Neuvosto-Venäjä, Sveitsi – 1920-luvun alussa. Ernst Heinkel ja Caspar-lentokonetehtaan johto (Bücker) pystytti Ruotsiin Svenska Aero -yhtiön, jolla oli kaksi tehtävää: tehdä lentokoneita muun muassa Ruotsille ja säilyttää saksalainen lentokoneteollisuuden taitotieto. Heinkel ja kumppanit palasivat Saksaan Hitlerin tultua valtaa. Heidän mukanaan lähti muun muassa ruotsalainen lentokonesuunnittelija Andersson, joka suunnitteli Bückerin koulukoneita. Hän palasi sodan loputtua SAABille Ruotsiin suunnitellen muun muassa Saab Safir -koulukoneen. Saabin alkuun liittyivät myös aidosti ruotsalaiset AFF- ja ASJA-lentokonetehtaat.
Tehdas siirtyi heti metallirakenteisiin lentokoneiden toteuttajaksi, jotka olivat toisen maailmansodan teknologinen siirtymä lentotekniikassa. Tehdas suunnitteli toisen maailmansodan lopulla mm. työntöpotkurilla varustetun hävittäjän, josta kehitettiin sodan jälkeen suihkuhävittäjä. Täten SAAB pystyi pysymään myöhäisestä alusta huolimatta tai sen ansiosta teknologisen kehityksen globaalissa kärjessä.
Historia > Kylmän sodan menestys puolueettomassa maassa

Sodan jälkeen yhtiö valmisti Saab 29 Tunnan -hävittäjää, joka oli eräänlainen siirtymäajan kone. Saab 32 Lansen oli enemmänkin rynnäkkökone kuin hävittäjä, sen tuotanto oli Ruotsin ilmavoimien kokoon nähden ylimitoitettu, mutta ylläpiti SAAB-lentokonetehtaan suorituskykyä. SAAB sai niin suuren tuen Ruotsin valtiolta, että sen lentokoneet olivat käyttöönottonsa aikana suorituskyvyltään suurvaltojen koneiden tasolla 1950-luvulta lähtien aina Saab JAS 39 Gripen-koneeseen asti, joka ilmeisesti on yhtiön viimeinen miehitetty sotilasilma-alus.lähde?
Kylmän sodan lopulla, jolloin raskas panostus sotilasilmailuun ei enää saanut riittävää poliittista tukea, Saab pyrki siviilimatkustajakonemarkkinoille, mutta joutui vetäytymään niiltä. JAS 39 Gripen -hävittäjästäkin tuli British Aerospacen ja Saabin yhteinen myyntiartikkeli.
Kansallisen lentotekniikan tulevaisuus on nyt Ruotsissa ja Saabissa ilmeisesti miehittämättömien UAV-koneiden kehityksen varassa.lähde?
Boeingin ja Saabin T-X harjoitushävittäjä on voittanut vuonna 2018 tarjouskilpailun T-38 Talon hävittäjien korvaamiseksi.
Saabin nykyinen organisaatio

Vuonna 2022 Saab AB:llä oli viisi liiketoiminta-aluetta: Aeronautiikka (Aeronautics), Dynamiikka (Dynamics), Valvonta (Surveillance) ja laivanrakennusyhtiö Kockums sekä konsultointiyhtiö Combitech.
Saabin nykyinen organisaatio > Saab Aeronautics

Saab Aeronauticsin osuus Saab AB:n vuoden 2022 myynnistä oli 31 prosenttia (12,942 mrd. SEK yhteensä 42,006 mrd. SEK:sta). Liiketoiminta-alueen ydinaluetta ovat hävittäjäjärjestelmät. Keskeisiin tuotteisiin kuuluvat hävittäjäjärjestelmä JAS 39 Gripen ja kehittynyt lentäjänkoulutusjärjestelmä TA-7A yhdessä Boeingin kanssa. Myös lentävä ilmavalvontajärjestelmä Saab GlobalEye on osittain liiketoiminta-alueen tuote.
Saabin nykyinen organisaatio > Saab Dynamics

Saab Dynamics vastasi 22 prosentista (9,168 mrd. SEK) Saab AB:n vuoden 2022 myynnistä. Karlskronassa kotipaikkaansa pitävä liiketoiminta-alueen pääyhtiö on Saab Dynamics Ab. Yhtiön ydinaluetta ovat kehittyneet asejärjestelmät. Keskeisiin tuotteisiin kuuluvat Carl Gustav-sinko, AT4-tukiasejärjestelmä, NLAW-lähipanssarintorjuntaohjus, RBS15-merimaaliohjus, RBS 70 ja MSHORAD-ilmatorjuntajärjestelmät, ilmasta-ilmaan -ohjukset IRIS-T ja Meteor, jne...
Saabin nykyinen organisaatio > Saab Surveillance

Saab Surveillancen osuus oli 35 prosentista (14,616 mrd. SEK)Saab AB:n vuoden 2022 myynnistä. Liiketoiminta-alueen ydinosaaminen liittyy sensoreihin, komento- ja valvontajärjestelmiin. Keskeisiin tuotteisiin kuuluvat maanpäällä operoitavat tai laivoilla liikuteltavat ilmavalvontatutkat (Giraffe 1X, Giraffe AMB, Giraffe 4A ja Sea Giraffe) sekä valvontalentokonejärjestelmä Saab GlobalEye.
Saabin nykyinen organisaatio > Saab Kockums

Ruotsalaisen Kockums-telakkayhtiön jatkaja. Liiketoiminnan ydinaluetta ovat vedenalaiset järjestelmät. Sen keskeisiin tuotteisiin kuuluvat A26 sukellusvene, taisteluvene CB90 NG ja pinta-alukset. Vuonna 2022 Kockumsin osuus oli 9 prosenttia (3,614 mrd. SEK) Saab AB -konsernin vuosimyynnistä.
Saabin nykyinen organisaatio > Saab Combitech

Konsernin teknistä konsultaatiota ja ratkaisuliiketoimintaa kokoava tytäryhtiö. Sen osuus myynnistä oli 8 prosenttia (eli 3,399 mrd. SEK, 2022), ja liiketoiminta-alueen palveluksessa oli noin 2 100 työntekijää.
Saabin nykyinen organisaatio > Saab Combitech > Teknologisen tuotekehittelyn keskus Suomeen 2017

Vuodesta 2017 lähtien on Saab sekä sen tytäryhtiö Combitech rekrytoinut muun muassa insinöörejä Helsinkiin, Espooseen, Jyväskylään, Tampereelle ja Säkylään. Saab Surveillance -liiketoiminta-alue kehittelee esimerkiksi elektronisen sodankäynnin hyökkäys- ja torjuntajärjestelmiä. Vuonna 2018 seuraavan viiden vuoden investoinneiksi suunniteltiin noin 50 - 70 miljoonaa euroa.
Omistussuhteita ja osuuksia

Saab sai haltuunsa perinteisen ruotsalaisen asevalmistajan Boforsin ostaessaan sen emoyhtiön Celsius-yhtymänmilloin?. Saab myi Boforsin tykkituotannon pois yhdysvaltalaiselle United Defenselle,milloin? josta tuli myöhemminmilloin? osa BAE Systems Land and Armamentsia. Ohjuksia ja niiden järjestelmiä valmistaa Saabin tytäryhtiö Saab Bofors Dynamics Boforsin kotipaikassa Karlskogassa. BAE Systems puolestaan omistaa Saabista 20,5 %milloin?.
Saab AB:n valmistamia koneita > Sotilaslentokoneet

Hävittäjälentokoneet
Saab 21
Saab 21R
Saab 29 Tunnan
Saab 32 Lansen
Saab 35 Draken
Saab 37 Viggen
Saab JAS 39 Gripen – hävittäjä-, rynnäkkö- ja tiedustelukone
Pommikoneet
Saab 17
Saab 18
Saab 36
Sotilaskoulukoneet
Boeing–Saab T-7 Red Hawk, suihkuharjoitushävittäjä (yhteistyössä Boeingin kanssa)
Saab 91 Safir, peruskoulukone
Saab 105, suihkuharjoituskone
Koulukoneet ja rynnäkkökoneet
Saab MFI-15 Safari
Saab MFI-17 Supporter (Safarin sotilasversio)
Testikone
Saab 210
UAV
Saab osallistuu Dassault nEUROnin kehitykseen, ensilento vuonna 2010?
Saab AB:n valmistamia koneita > Matkustajalentokoneet

Matkustajakoneet (syöttöliikenne-kokoluokka)
Saab 90 Scandia
Saab 340
Saab 2000
Autot

Yhtiö laajensi toimintaansa 1940-luvun jälkipuolella henkilöautojen ja kuorma-autojen valmistukseen. Saabit tunnettiinkin heti lanseerauksen jälkeen virtaviivaisesta muodosta. Alkuvuosien Saab-autoissa logona oli lentokonesymboli. Saab edisti urheilullisuuden kuvaa osallistumalla ralliautoiluun heti autotehtaan perustamisen jälkeen.
Tämä toimiala siirrettiin vuonna 1990 erilliseen yhtiöön (Saab Automobile AB), joka on ollut vuodesta 2000 alkaen General Motorsin omistuksessa.  
Perinteinen merkki ja logo jäivät yhä käyttöön vaikka yhteys entiseen emoyhtiöön katkesi. General Motors ilmoitti 17. helmikuuta 2009, että se luopuu Saabista vuoden 2009 aikana. Saab ilmoitti 20. helmikuuta 2009 hakeutuvansa yrityssaneeraukseen.  General Motors ilmoitti 18. joulukuuta 2009 lopettavansa Saab-autojen tuotannon, koska neuvottelut yrityksen myynnistä olivat epäonnistuneet. Sittemmin Saabin autovalmistus myytiin hollantilaiselle Spykerille.
Saabin ensimmäisenä maahantuojana Suomessa toimi vuosina 1950–1963 Oy Importer Ab, joka ehti tuoda Suomeen 900 Saabia. Vuonna 1963 Saabin edustus siirtyi vuonna 1949 perustetulle Oy Scan-Auto Ab:lle, joka toi maahan jo ennestään Scania-kuorma-autoja ja linja-autojen alustoja. Vuonna 1969 Saab ja Scania yhdistyivät Ruotsissa ja samana vuonna kyseinen uusi yhtiö Saab-Scania Ab ja suomalainen Valmet ostivat puoliksi Scan-Auton osakekannan.  Saab-henkilöautoja koottiin Uudenkaupungin autotehtaalla vuosina 1969–2003 yli 730 000 kappaletta.
Avaruusalukset

Saab perusti – Ruotsin liityttyä Länsi-Euroopan avaruustoimintaa vuonna 1962 – Saab Space -yhtiön, joka on tehnyt laitteita kantoraketteihin ja avaruusaluksiin, aluksi yksin ja myöhemmin LM Ericssonin kanssa. Tämä yhtiö itsenäistyi Saabista ja lopulta vuonna 2009 myytiin sveitsiläiselle RUAG-yhtiölle.
Kirjallisuutta

Andersson, Hans G.: Saab aircraft since 1937.  Lontoo: Putnam, 1989.  ISBN 0-85177-831-3
Aiheesta muualla

Kuvia tai muita tiedostoja aiheesta Saab Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Yhdysvallat 
Saab GlobalEye Arabiemiraattien ilmavoimien väreissä (2021).
Saab NLAW-panssarintorjunta-ase brittiläisen laskuvarjosotilaan harjoitusammunnassa.
Giraffe AMB -tutkajärjestelmä brittiläisissä väreissä.
Saab B 17A
JAS 39 Gripen
Saab 2000
Saab 2000
Licensed to Ill

| Licensed to Ill Beastie Boys |
| --- | --- | --- |

Studioalbumin tiedot
 Äänitetty : keväällä 1986
 Julkaistu: marraskuu 1986
 Tuottaja(t): Rick Rubin
 Tyylilaji: Hip-Hop / Rapcore
 Kesto: 44.33
 Levy-yhtiö: Def Jam Recordings Columbia Records CK-40238
Beastie Boysin muut julkaisut
| Rock Hard EP 1984 | Licensed to Ill 1986 | Paul's Boutique 1989 |
Licensed to Ill on Beastie Boysin esikoisalbumi, joka julkaistiin vuonna 1986.
Licensed to Ill oli ensimmäinen rap-albumi, joka nousi Yhdysvaltojen The Billboard 200 -listan sijalle 1. Se oli Columbia Recordsin nopeimmin myynyt esikoisalbumi siihen mennessä, ja sitä on myyty yli viisi miljoonaa kappaletta. Vuonna 1998 albumi sijoittui listalle ”The Source Magazine's 100 Best Rap Albums” (Source-lehden 100 parasta rap-albumia).
Albumin nimen piti alun perin olla Don't Be A Faggot, mutta Columbia Records ei suostunut julkaisemaan levyä kyseisellä nimellä ja pakotti yhtyeen manageri ja Def Jam Recordingsin johtaja Russell Simmonsin pyytämään yhtyettä muuttamaan nimeä.
Kappaleille ”(You Gotta) Fight for Your Right (to Party)”, ”No Sleep Til Brooklyn”, ”Hold It Now, Hit It” ja ”She's Crafty” tehtiin musiikkivideot.
Kappaleluettelo

”Rhymin' & Stealin'” (Beastie Boys/Rubin) – 4:08
Sisältää sämplejä kappaleista ”Sweet Leaf” (Black Sabbath), ”When the Levee Breaks” (Led Zeppelin), & ”I Fought the Law” (The Clash)
”The New Style” (Beastie Boys/Rubin) – 4:36
Sisältää sämplejä kappaleesta ”2-3 Break” (The B-Boys)
”She's Crafty” (Beastie Boys/Rubin) – 3:35
Sisältää sämplejä kappaleesta ”The Ocean” (Led Zeppelin)
”Posse in Effect” (Beastie Boys/Rubin) – 2:27
Sisältää sämplejä kappaleesta ”Change le Beat” (B-Side & Fab Five Freddy)
”Slow Ride” (Beastie Boys/Rubin) – 2:56
Sisältää sämplejä kappaleesta ”Low Rider” (War)
”Girls” (Beastie Boys/Rubin) – 2:14
”(You Gotta) Fight for Your Right (to Party!)” (Beastie Boys/Rubin) – 3:28
”No Sleep till Brooklyn” (Beastie Boys/Rubin) – 4:07
”Paul Revere (King/Ad Rock/McDaniels/Rubin/Simmons) – 3:41
Sisältää sämplejä kappaleesta ”I Like Funky Music” (Uncle Louie)
Rytmi perustuu kappaleeseen ”Walk This Way” (Aerosmith)
”Hold It Now, Hit It” (Beastie Boys/Rubin) – 3:26
Sisältää sämplejä kappaleista ”The Return of Leroy” (The Jimmy Castor Bunch), ”Funky Stuff” (Kool & The Gang), ”Take Me to the Mardi Gras” (Bob James) ja ”Christmas Rappin'” (Kurtis Blow)
”Brass Monkey” (Beastie Boys/Rubin) – 2:37
Sisältää sämplejä kappaleesta ”Bring it Here” (Wild Sugar)
”Slow and Low” (McDaniels/Rubin/Simmons) – 3:38
”Time to Get Ill” (Beastie Boys/Rubin) – 3:37
Sisältää sämplejä kappaleista ”Boogie on Reggae Woman” (Stevie Wonder), ”Take the Money and Run” (Steve Miller Band), ”Down on the Corner” (Creedence Clearwater Revival), ”Custard Pie” (Led Zeppelin) ja ”Gucci Time” (Schoolly D)
Tekijät

Beastie Boys  -  musiikki, tuottaminen
Joe Blaney  -  miksaus
Steven Ett  -  tekniikka
Kerry King  -  kitara
Rick Rubin  -  tuottaja
Howie Weinberg  -  masterointi
Steve Byram  -  taiteellinen johto
Sunny Bak   -  valokuvaus
World B. Omes  -  kansitaide
Listasijoitukset

Albumi
| Vuosi | Lista | Sijoitus |
| --- | --- | --- |
| 1986 | The Billboard 200 | #1 |
| 1986 | Top Hip-Hop/R&B Albums | #2 |

Singlet
| Vuosi | Single | Lista | Sijoitus |
| --- | --- | --- | --- |
| 1986 | Hold It, Now Hit It | Hot R&B/Hip-Hop Singles & Tracks | #55 |
| 1986 | The New Style | Hot R&B/Hip-Hop Singles & Tracks | #22 |
| 1986 | Hold It, Now Hit It | Hot Dance Music/Maxi-Singles Sales | #41 |
| 1986 | Paul Revere | Hot Dance Music/Maxi-Singles Sales | #20 |
| 1987 | (You Gotta) Fight for Your Right (to Party!) | The Billboard Hot 100 | #7 |
| 1987 | Brass Monkey | The Billboard Hot 100 | #48 |
| 1987 | Brass Monkey | Hot R&B/Hip-Hop Singles & Tracks | #83 |
| 1987 | Paul Revere | Hot R&B/Hip-Hop Singles & Tracks | #34 |
| 1987 | Paul Revere | Hot Dance Music/Club Play | #41 |
Seychellienmedestäjä

| Seychellienmedestäjä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Medestäjät Nectariniidae
Suku::  Kaunomedestäjät Cinnyris
Laji::  dussumieri
Kaksiosainen nimi
 Cinnyris dussumieri  Hartlaub, 1860 
Synonyymit
 Nectarinia dussumieri 
Infobox OKNimi-testi OKIUCN-testi OK: 
Seychellienmedestäjä (Cinnyris dussumieri) on medestäjien heimoon kuuluva varpuslintu.
Seychellien sijainti kartalla.
Levinneisyys

Seychellienmedestäjää tavataan kotoperäisenä Seychelleillä. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.
Ich bin ein Berliner

Kennedyn puhe kokonaisuudessaan (”Ich bin ein Berliner” sanotaan noin 1 minuutin 45 sekunnin kohdalla).
Ich bin ein Berliner (saks. minä olen berliiniläinen) on sitaatti puheesta, jonka Yhdysvaltain presidentti John F. Kennedy piti Berliinissä Schönebergin raatihuoneella 26. kesäkuuta 1963. Hän halusi muotoilullaan korostaa Yhdysvaltain tukea Länsi-Berliinille käynnissä olleessa kylmässä sodassa.
Puhe

Kennedy mainitsi ilmauksen puheessaan kaksi kertaa:
Two thousand years ago the proudest boast was ”civis Romanus sum.” Today, in the world of freedom, the proudest boast is ”Ich bin ein Berliner.”
All free men, wherever they may live, are citizens of Berlin, and, therefore, as a free man, I take pride in the words ”Ich bin ein Berliner”.
Puheeseen liittyvä nykytarina

1980-luvulla englanninkielisissä maissa suositun kaupunkitarinan mukaan Kennedyn lauseen merkitys olisikin ollut ”olen berliininmunkki”, koska Berliner-sanan edessä ei olisi kuulunut käyttää epämääräistä ein-artikkelia. Tarina on kuitenkin perätön: lause on kieliopillisesti oikein, ja vaikka joillakin Saksan seuduilla – ei kylläkään Berliinissä – kyseistä leivonnaista kutsutaan nimellä Berliner (”berliiniläinen”, vrt. hampurilainen, ranskalaiset), kukaan ei tietenkään tosissaan voinut ymmärtää lausetta tarinan tarkoittamalla tavalla.
Aiheesta muualla

Kuvia tai muita tiedostoja aiheesta Ich bin ein Berliner Wikimedia Commonsissa
Kennedy kirjoitti muistiin saksan- ja latinankielisten lauseiden ääntämisasut: Ish bin ein Bearleener (Ich bin ein Berliner, Olen berliiniläinen); kiwis Romanus sum (Civis romanus sum, Olen Rooman kansalainen); Lust z nach Bearleen comen (Lasst sie nach Berlin kommen, Tulkoot he Berliiniin).
Kennedy pitämässä puhettaan Berliinissä.
Superstate

| Superstate Naked |
| --- | --- | --- |

Studioalbumin tiedot
 Julkaistu: 10. elokuuta 2007
 Tyylilaji: glam rock, hard rock
 Kesto: 42.54
 Levy-yhtiö: Megamania
Nakedin muut julkaisut
| Let’s Get Naked... and Start a Revolution 2006 | Superstate 2007 | Double Down 2010 |
Superstate on Nakedin kolmas studioalbumi, joka julkaistiin 10. elokuuta 2007.
Kappaleet

Scream – 3.05
Break Free – 2.44
Feast Like a King – 3.07
No One's Perfect – 3.42
Marching Day – 3.02
Black Cat – 3.34
Rock You – 3.11
Nothing But the Truth – 5.26
I Get It – 3.55
Down Boy – 3.06
Wide Open – 2.57
Save the Day – 3.37
Superstate – 1.28
Arvostelut

Dome.fi:
Imperiumi.net: 7–
Soundi:
V2.fi:
Aiheesta muualla

Superstate discogs.com -sivustolla
Soreamedestäjä

| Soreamedestäjä |
| --- | --- |
 Soreamedestäjäkoiras.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Medestäjät Nectariniidae
Suku::  Punamedestäjät Aethopyga
Laji::  bella
Kaksiosainen nimi
 Aethopyga bella  Tweeddale, 1877 
Katso myös
   Soreamedestäjä Wikispeciesissä   Soreamedestäjä Commonsissa 
Infobox OKNimi-testi OKIUCN-testi OK: 
Soreamedestäjä (Aethopyga bella) on medestäjien heimoon kuuluva varpuslintu.
Soreamedestäjänaaras.
Levinneisyys

Soreamedestäjää tavataan Filippiineillä. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.
Väli-ilmasto

Väli-ilmastossa on piirteitä sekä mantereisesta että mereisestä ilmastosta. Välillä saattaa olla pitkiä jaksoja, jolloin mantereinen ilmamassa pysyy samassa paikassa, mikä huomataan kesällä helleviikkoina ja talvella paukkuvina pakkasina. Suomi kuuluu väli-ilmaston maihin. Väli-ilmastossa on kaikki selvät neljä vuodenaikaa. Sadetta saadaan kohtuullisesti läpi vuoden, ja lämpöerot talven ja kesän välillä ovat melko suuret.
Check Your Head

| Check Your Head Beastie Boys |
| --- | --- | --- |

Studioalbumin tiedot
 Äänitetty : 1990 - 1992
 Julkaistu: 21. huhtikuuta 1992
 Tuottaja(t): Mario Caldato, Jr.
 Tyylilaji: Hip hop
 Kesto: 53.29
 Levy-yhtiö: Capitol Records
Beastie Boysin muut julkaisut
| Paul's Boutique 1989 | Check Your Head 1992 | Ill Communication 1994 |
Check Your Head on Beastie Boysin kolmas studioalbumi, joka julkaistiin 21. huhtikuuta 1992.
Albumi julkaistiin kolme vuotta edellisen albumin, Paul's Boutiquen jälkeen ja albumi nauhoitettiin G-Son studioilla Atwater Villagessa, Kaliforniassa vuonna 1991. Albumi sisältää suositut hitit "So Whatcha Want" ja "Pass the Mic"; molempien kappaleiden musiikkivideot olivat yhtyeen musiikkivideokokoelmalla Criterion Collection.
Kappalelista

"Jimmy James" – 3:14
"Funky Boss" – 1:35
"Pass the Mic" – 4:17
"Gratitude" – 2:45
"Lighten Up" – 2:41
"Finger Lickin' Good" – 3:39
"So What'cha Want" – 3:37
"The Biz Vs. The Nuge" – :33
"Time for Livin'" – 1:48
"Something's Got to Give" – 3:28
"The Blue Nun" – :32
"Stand Together"– 2:47
"Pow" – 2:13
"The Maestro" – 2:52
"Groove Holmes" – 2:33
"Live at P.J.'s" – 3:18
"Mark on the Bus" – 1:05
"Professor Booty" – 4:13
"In 3's" – 2:23
"Namasté" – 4:01
(Japanin bonusraidat)
"Dub The Mic (Instrumentaali)"
Drunken Praying Mantis Style
Skills to Pay the Bills (Pass the Mic, Pt. 2)
Netty's Girl
Listasijoitukset > Albumi

| Vuosi | Lista | Sijoitus |
| --- | --- | --- |
| 1992 | The Billboard 200 | 10 |
| 1992 | Top R&B/Hip-Hop Albums | 37 |
Listasijoitukset > Singlet

| Vuosi | Single | Lista | Sijoitus |
| --- | --- | --- | --- |
| 1992 | So What'cha Want | The Billboard Hot 100 | 93 |
| 1992 | So What'cha Want | Hot Dance Music/Max-Singles Sales | 26 |
| 1992 | So What'cha Want | Hot Rap Singles | 18 |
| 1992 | So What'cha Want | Modern Rock Tracks | 22 |
| 1992 | Pass The Mic | Hot Dance Music/Maxi-Singles Sales | 38 |
Lista sämpleistä

Jimmy James
"Rockin' It" (Fearless Four)
"Fresh is the Word" (Mantronix)
"Beat Bop" (Rammelzee vs. K Rob)
"Surrender" (Cheap Trick (liveversio albumilta At Budokan))
"I'm Chief Kamanawanalea (We're the Royal Macadamia Nuts)" (The Turtles)
"3rd Stone from the Sun", "Foxy Lady", "Happy Birthday", & "Still Raining, Still Dreaming" (Jimi Hendrix)
Funky Boss
"Funky Worm" (Ohio Players)
"Under Mi Sensei" (Barrington Levy)
"Anywhere But Nowhere" (K.C. White)
"Acid", & "Bicentennial Nigger" (Richard Pryor)
"Duppy Conqueror" (Bob Marley & the Wailers)
Pass the Mic
"Choir" (James Newton)
"Big Take Over" (Bad Brains)
"So What'cha Sayin'?" (EPMD)
"I Walk on Guilded Splinters" (Dr. John)
"Big Sur Suite" (Johnny "Hammond" Smith)
"The Black Prince Has Arrived" (Jimmie Walker)
Finger Lickin' Good
"Aquarius" (5th Dimension)
"Breakout" (Johnny "Hammond" Smith)
"Just Like Tom Thumb's Blues" (Bob Dylan)
"Dance to the Music" (Sly & the Family Stone)
"Freaks for the Festival" (Rahsaan Roland Kirk)
So What'Cha Want
"Just Rhymin' With Biz" (Big Daddy Kane)
"I've Been Watching You" (Southside Movement)
The Biz vs. The Nuge
"Homebound" (Ted Nugent)
The Blue Nun
"Hector" (The Village Callers)
Stand Together
"Silvadiv" (Back Door)
Live at P.J.'s
"Change Le Beat" (Fab Five Freddy)
Mark on the Bus
Dialogi elokuvasta Wild Style
Professor Booty
Dialogi elokuvasta Wild Style
"Give it Up" (Kool & the Gang)
"Loose Booty" (Funkadelic)
"I'm Gonna Love You Just a Little More, Babe" (Jimmy Smith)
Suomen valtion talousarvio

Suomen valtion talousarvio eli tulo- ja menoarvio on Suomen valtiontaloutta ja varainhoitoa koskeva suunnitelma, jossa päätetään valtionhallinnon määrärahoista ja tuloarvioista ja tarvittaessa alijäämän kattamiseksi otettavasta valtionvelasta. Valtion tulo- ja menoarvio laaditaan varainhoitovuodeksi kerrallaan. Varainhoitovuosi on kalenterivuosi. Valtion talousarvion tehtävänä on:
toimia valtion finanssipolitiikan välineenä
mahdollistaa valtion tehtävien hoito ja vastuista huolehtiminen varainhoitovuonna määräämällä valtion hallinnonaloille niiden toiminnassaan tarvitsemat määrärahat ja tulostavoitteet.
Valtion tulo- ja menoarviosta on säädetty laissa valtion talousarviosta. Laki koskee valtion keskushallintoa, ministeriöitä ja valtion virastoja ja laitoksia.  Lain ensimmäisessä luvussa on säädökset talousarvion valmistelusta, sisällöstä, rakenteesta ja laadintaperiaatteista.  Toisessa luvussa on säädökset valtion taloushallinto-organisaatiosta ja taloushallintotehtävien hoitamisesta.  Toinen luku sisältää myös säädökset talousarvion seurannasta ja valtion kirjanpidosta.
Valtion tulo- ja menoarvio finanssipolitiikan välineenä

Finanssipolitiikka on osa valtion talouspolitiikkaa. Julkisen talouden suunnitelma ja valtion talousarvio ovat finanssipolitiikan keskeiset välineet. Finanssipoliittiset päätökset tarkoittavat, kuinka paljon ja millä tavoin julkinen talous kerää ja käyttää varoja. Finanssipolitiikkaan kuuluvat lisäksi verotusta, sosiaaliturvaetuuksia, eläkkeitä ja niiden rahoitusta koskevat ratkaisut.
Finanssipolitiikalla hallitus pyrkii ohjaamaan kansantalouden kehitystä kokonaiskysyntään vaikuttamalla ja valtion investoinneilla. Suhdannepolitiikkaa on osa finanssipolitiikkaa. Matalasuhdanteessa taloutta elvytetään alijäämäisellä talousarviolla ja velanotolla ja korkeasuhdanteessa taloutta hillitään ylijäämäisellä talousarviolla. Valtion velkaa tuolloin yleensä myös lyhennetään.
Valtion vuoden 2020 alkuperäisessä talousarviossa valtiontalouden tulot olivat 55,6 mrd. euroa ja menot 57,6 mrd. euroa. Alijäämä ja velanotto olivat 2,0 mrd. euroa. Talousarvio oli elvyttävä. Valtiontalous on vuodesta 2009 alkaen ollut julkisen sektorin kestävyysvajeesta johtuen rakenteellisesti alijäämäinen myös talouden noususuhdanteissa.